Джексон, Питер

Сэр Пи́тер Ро́берт Дже́ксон (; райгуырдис 1961-æм азы 31 октябры Ног Зеландийы) у ногзеландиаг кинорежиссёр, сценарист, актёр æмæ продюсер. Йе ’ппæты зындгонддæр кинофильм у эпикон фэнтези-кинотрилоги «Къухдарæнты æлдар», зæгъгæ, кæй систа уымæй, кинонывтæ ист æрцыдысты Джон Рональд Руэл Толкины чингуытæм гæсгæ æмæ райстой 17 «Оскары». Фæстæдæр Джексон рауагъта «Къухдарæнты æлдары» приквел — кинотрилоги «Хоббит».

Хорзæхджынгонд æрцыд «Оскары» æртæ премийæ, уыдонимæ хуыздæр режиссёры лæварæй дæр; уымæй уæлдай ма райста «Сыгъзæрин глобус», BAFTA æмæ преми «Сатурн» — хуыздæр режиссёры куысты тыххæй. Кинематографы историйы тæккæ æфтиагджындæр дыууæ кинонывы систа: «Къухдарæнты æлдар: Паддзахæн йæ раздæхт» æмæ «Хоббит: Æнæнхъæлæджы балц» — прокаты æрæмбырд кодтой миллиард доллæрæй фылдæр алчидæр. Джеймс Кэмероны фæстæ дыккаг режиссёр, йæ кинонывтæ дыууæ миллиардæй фылдæр кæмæн бакуыстой, уый.

 Фиппаинæгтæ 

Категори:Кинорежиссёртæ алфавитмæ гæсгæ
Категори:Ног Зеландийы кинорежиссёртæ